laion/Wikipedia-Exotic huggingface dataset:
ქოჯა დავუდ-ფაშა

ქოჯა დავუდ-ფაშა (თურქ. Koca Davud Paşa; გ. 20 ოქტომბერი, 1498, დიდიმოტიკა) — ოსმალეთის სახელმწიფო მოღვაწე. ოსმალეთის იმპერიის დიდი ვეზირი 1482-1497 წლებში, სულთან ბაიაზიდ II-ის დროს. დავუდა ფაშა გახდა ოსმალების დინასტიის სიძე (დამატი) მას შემდეგ, რაც ოსმლეთის პრინცესასთან იქორწინა. 1473 წელს მისი ხელმძღვანელობით ოსმალეთის ჯარმა გადამწყვეტი გამარჯვება მოიპოვა ოტლუკბელის ბრძოლაში. მან ხელში ჩაიგდო ქალაქი შკოდერი, რომელიც ბოლო დასაყრდენს წარმოადგენდა ალბანეთისთვის. 1479 წელს იგი გახდა ბოსნიის სანჯაყ-ბეი და დიდი ჯარით განახორციელა თავდასხმა უნგრეთის სამეფოზე. როგორც ძლიერმა ვეზირმა, მან 1487 წელს წამოიწყო ომი მამლუქებთან. თავდაპირველად მან დაგეგმა ექსპედიცია მამლუქების წინააღმდეგ, მაგრამ მისი გეგმა გააუქმა ბაიაზიდ II-მ. დავუდა-ფაშა გარდაიცვალა დიდიმოტიკაში 1498 წლის 20 ოქტომბერს. Danişmend, İsmail Hâmi, (1961) Osmanlı Devlet Erkânı, İstanbul:Türkiye Yayınevi.
გლაფკოს კლირიდისი

გლაფკოს კლირიდისი (ბერძ. Γλαύκος Ιωάννου Κληρίδης; დ. 24 აპრილი, 1919, ნიქოზია, კვიპროსი — გ. 15 ნოემბერი, 2013, იქვე) — კვიპროსელი პოლიტიკოსი, ქვეყნის ორგზის პრეზიდენტი: 1974 და 1993-2003 წლებში. დაიბადა 1919 წელს იურისტ იოანის კლირიდისის ოჯახში. მეორე მსოფლიო ომის დროს მსახურობდა ბრიტანეთის არმიაში მფრინავად. 1942-1945 წლებში იმყოფებოდა გერმანელთა ტყვეობაში. ომის შემდეგ გახდა კვიპროსის გათავისუფლების ეროვნული ორგანიზაციის წევრი. 1959 წელს კვიპროსის გარდამავალი მთავრობის იუსტიციის მინისტრის თანამდებობა დაიკავა. 1960 წელს, დამოუკიდებლობის გამოცხადების შემდეგ კვიპროსის პარლამენტის თავმჯდომარე გახდა. 1974 წელს ნიკოს სამპსონის დამხობის შემდეგ გახდა ქვეყნის მეთაურის მოვალეობის შემსრულებელი. მაკარიოს III-ის ხელისუფლებაში დაბრუნების შემდეგ კვლავ პარლამენტის თავმჯდომარეა 1976 წლამდე. ქვეყნის პრეზიდენტობის კანდიდატია 1978, 1983, 1988, 1993, 1998 და 2003 წლებში. ქვეყნის პრეზიდენტად აირჩეს 1993 წელს, ხელმეორედ აირჩიეს 1998 წელს, ხოლო 2003 წელს დამარცხდა ტასოს პაპადოპულოსთან. გარდაიცვალა 2013 წლის 15 ნოემბერს. დაკრძალულია ნიქოზიაში. კვიპროსის პრეზიდენტი გლაფკოს კლირიდისის ბიოგრაფია დაარქივებული 2014-07-30 საიტზე Wayback Machine.
ქართლოს ღარიბაშვილი

ქართლოს ღარიბაშვილი (დ. 25 აპრილი, 1954, სოფ. ბოგვი, ახლანდ. თეთრიწყაროს მუნიციპალიტეტი — გ. 1 ნოემბერი, 2014) — ქართველი იურისტი, პოლიტიკური მოღვაწე. დაამთავრა თბილისის სახელმწიფო უნივერსიტეტის იურიდიული ფაკულტეტი და მოსკოვის ლომონოსოვის სახელობის სახელმწიფო უნივერსიტეტის ასპირანტურა; იქვე დაიცვა საკანდიდატო დისერტაცია „ბურჟუაზიული ქვეყნების კონსტიტუციურ სამართალში“. 1976–1983 წლებში პედაგოგიურ საქმიანობას ეწეოდა ლომონოსოვის უნივერსიტეტში და მეცნიერ-თანამშრომლად მუშაობდა მოსკოვის კანონმდებლობის საკავშირო კვლევით ინსტიტუტში. 1984 წელს დაბრუნდა საქართველოში და 1989 წელს ჩაერთო აქტიურ პოლიტიკაში. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „დემოკრატიული პარტია“ და ფრაქცია „დემოკრატის“ თავმჯდომარე იყო. 1995 წელს მონაწილეობდა საქართველოს კონსტიტუციის შემუშავებაში. იყო ოჯახის ადვოკატის ინსტიტუტის ფუძემდებელი. წარუმატებლად მონაწილეობდა საქართველოს პრეზიდენტის 1995, 2000, 2004 და 2013 წლების არჩევნებში. ქართლოს ღარიბაშვილი — საქართველოს ბიოგრაფიული ლექსიკონი ქართლოს ღარიბაშვილი — საქართველოს პარლამენტის ოფიციალური საიტი ქართლოს ღარიბაშვილი 60 წლის ასაკში გულის შეტევით გარდაიცვალა დაარქივებული 2016-03-04 საიტზე Wayback Machine. . news.ge. 1 ნოემბერი, 2014
GitHub

GitHub — Git რეპოზიტორიუმის ვებ-დაფუძნებული კვანძის სერვისი, რომელიც ვერსიის კონტროლის და პროგრამის კოდის კონტროლის საშუალებას იძლევა. GitHub-ს აქვს დამატებული შესაძლებლობები როგორიცაა Wiki, დავალებების მართვა, შეცდომების მიდევნება, და შესაძლებლობების მოთხოვნა ყოველ პროექტზე. GitHub-ი მომხმარებლებს სთავაზობს გადახდილ გეგმებს პრივატული რეპოზიტორიუმებისთვის და უფასო ანგარიშებს, რომელიც ჩვეულებრივ გამოიყენება გახსნილ წყაროიან პროგრამული უწრუნველყოფის პროექტებს. ასევე შესაძლებელია ორგანიზაციების შექმნა რომელშიც მომხმარებლებს შეუძლიათ გაწევრიანდნენ. 2014 წლის სტატისტიკით, GitHub-ს ჰყავს 3.4 მილიონი მომხმარებელი, რაც ხდის მას ყველაზე დიდ კოდის კვანძის სერვისს. ↑ Github.com Alexa Ranking. დაარქივებულია ორიგინალიდან — 2019-01-07. ციტირების თარიღი: 2015-06-09. ↑ GitHub Pours Energies into Enterprise – Raises $100 Million From Power VC Andreessen Horowitz ↑ Former UC student establishes a celebrated website in GitHub that simplifies coding collaboration for millions of users ↑ Lean GHTorrent: GitHub Data on Demand. დაარქივებულია ორიგინალიდან — 2014-07-14. ციტირების თარიღი: 2014-11-01.
შპილი

შპილი (ნიდერლ. spil; გერმ. Spill) — გემის ვერტიკალურდოლიანი ჯალამბარი, რომელსაც იყენებენ გემის ღუზის დასაშვებად და ასაწევად, მისაბმელი გვარლების დასაჭიმად, თევზსაჭერი ბადეების ტრალების ამოსაღებად და სხვ. შპილი აგრეთვე არის შენობის ვერტიკალური წვეტიანი დასრულება, რომელსაც აქვს ძლიერ წაგრძელებული კონუსის ან პირამიდის ფორმა. ხშირად დაბოლოებულია დროშით, სიმბოლური ფიგურით და სხვ. ვიკისაწყობში არის გვერდი თემაზე: შპილი ქართული საბჭოთა ენციკლოპედია, ტ. 11, თბ., 1987. — გვ. 25.
2001

ვიკისაწყობში არის გვერდი თემაზე: 2001 2001 (ორი ათას ერთი) წელი — გრიგორიანული კალენდრის არანაკიანი წელიწადი, რომლის პირველი დღეა ორშაბათი. ეს წელი არის XXI საუკუნის 1-ლი დეკადის 1-ლი წელი. 1 იანვარი : ევროპის კავშირში შევიდა საბერძნეთი. 25 მაისი : მუხროვანის ბრიგადის ტერიტორია უნებართვოდ დაიკავა ეროვნული გვარდიის ერთ-ერთმა ბატალიონმა. მეამბოხეებთან საქართველოს პრეზიდენტის შეხვედრის შემდეგ სიტუაცია განიმუხტა. 4 ოქტომბერი-18 ოქტომბერი : კოდორის კრიზისი. 4 ოქტომბერს ქართული ჯარები კოდორის ხეობიდან შეიჭრნენ აფხაზეთის თვითგამოცხადებული რესპუბლიკის ტერიტორიაზე და ხეობის მიმდებარე ტერიტორია დაიკავეს. 18 ოქტომბრისთვის ქართველი მებრძოლები უკუქცეულნი იყვნენ აფხაზეთის ჯარის მიერ. მთავარი სტატია: კატეგორია:დაბადებული 2001. 9 იანვარი : როდრიგო — ბრაზილიელი ფეხბურთელი 12 თებერვალი : ხვიჩა კვარაცხელია — საქართველოს ეროვნული ნაკრების და ნაპოლის ფეხბურთელი 17 თებერვალი : კობა აკოფაშვილი — ქართველი სპორტსმენი 31 მარტი : სოფია ტარასოვა — უკრაინელი მომღერალი და მსახიობი 24 აპრილი : თორნიკე გვიჭიანი — ქართველი სპორტსმენი 5 მაისი : ჯოშუა ზირკზე — ნიდერლანდელი ფეხბურთელი 18 ივნისი : ილია სულამანიძე — ქართველი სპორტსმენი 27 ივლისი : გიორგი აბზიანიძე — ქართველი ფეხბურთელი 12 აგვისტო : დიქსი დამელიო — ამერიკელი ინტერნეტ-სელებრითი, ტიკ-ტოკერი და მომღერალი 3 სექტემბერი : კაია გერბერი — ამერიკელი მოდელი და მსახიობი 6 ოქტომბერი : ტიმურ ფაიზუტდინოვი — რუსი ყინულის ჰოკეისტი (დ. 2021) 16 ნოემბერი : გიორგი ცოფურაშვილი — ქართველი სპორტსმენი 18 დეკემბერი : ბილი აილიში — ამერიკელი მომღერალი მთავარი სტატია: კატეგორია:გარდაცვლილი 2001. 12 იანვარი : იულიუს ასფალგი — გერმანელი აღმოსავლეთმცოდნე (დ. 1919) 4 თებერვალი : იანის ქსენაკისი — ბერძენი კომპოზიტორი (დ. 1922) 19 თებერვალი : სტენლი კრამერი — ამერიკელი რეჟისორი და პროდიუსერი (დ. 1913) 18 მარტი : ვასილ აბაევი — საბჭოთა ენათმეცნიერი (დ. 1900) 20 აპრილი : ჯუზეპე სინოპორი — იტალიელი დირიჟორი, კომპოზიტორი (დ. 1946) 27 აპრილი : გივი გაბლიანი — ქართველი სამხედრო მოღვაწე (დ. 1915) 4 მაისი : ირაკლი ციციშვილი — ქართველი არქიტექტორი (დ. 1918) 4 ივნისი : დიპენდრა — ნეპალის მეფე (დ. 1971) 27 ივნისი : ენვერ ხაბაძე — ქართველი მოცეკვავე და ქორეოგრაფი (დ. 1923) 17 ივლისი : სარა აშურბეილი — აზერბაიჯანელი ისტორიკოსი (დ. 1906) 10 აგვისტო : სტანისლავ როსტოცკი — რუსი კინორეჟისორი (დ. 1922) 26 სექტემბერი : გრიგოლ ბოგვერაძე — მოწინავე ქართველი რკინიგზელი (დ. 1927) 10 ოქტომბერი : ვასილი მიშინი — რუსი საბჭოთა მეცნიერი (დ. 1917) 10 ნოემბერი : კენ კიზი — ამერიკელი მწერალი 29 ნოემბერი : ჯორჯ ჰარისონი — ინგლისელი გიტარისტი, The Beatles-ის წევრი (დ. 1943) 19 დეკემბერი : გივი აბდუშელიშვილი — ქართველი ჰიგიენისტი (დ. 1921) ფიზიკა : ერიკ ალინ კორნელი, ვოლფგანგ კეტერლე, კარლ ედუინ ვიმანი ქიმია : უილიამ მ. ნოულზი, ნოიორი რიოჯი, კ. ბარი შარპლესო ფიზიოლოგია და მედიცინა : ლელანდ ჰ. ჰარტუელი, რ. ტიმოთი ჰანტი, პოლ მ. ნარსი ლიტერატურა : ვიდიადჰარ ნაიპოლი მშვიდობა : გაერო, კოფი ანანი ეკონომიკა : ჯორჯ ა. აკერლოფი, მაიკლ სპენსი, ჯოსეფ ე. სტიგლიცი
ყიზილბაშები

ყიზილბაშები (თურქ. Kızılbaş, აზერ. Qızılbaş, სპარს. قزلباش Qezelbāsh) — „წითელთავიანები“, თურქული მომთაბარე ტომების გაერთიანება მცირე აზიასა და აზერბაიჯანში („ყიზილბაშები“ მიიღეს XV საუკუნის II ნახევარში). ეს სახელი დაერქვა ვრცელი სპექტრის ექსტრემისტ შიიტ მეომართა დაჯგუფებებს, რომელთაც დიდი წვლილი მიუძღვით ირანში საფავიდთა დინასტიის დაფუძნებაში. მათი წითელი თავსაბურავი შედგებოდა 12 ნაკეცისაგან, რაც სიმბოლურად 12 შიიტ იმამს აღნიშნავდა. არდებილის შიიტური ორდენის სეფევიეს მთავარი სამხედრო დასაყრდენი. სეფევიეს შეიხების მეთაურობით ყიზილბაშები თავს ესხმოდნენ მეზობელ არამუსლიმან ქვეყნებს (საქართველოს, ტრაპიზონის იმპერიას და სხვა). XVI საუკუნის დასაწყისში ისმაილ I-ის მეთაურობით ყიზილბაშებმა გაანადგურეს აყ-ყოიუნლუს სახელმწიფო და 1502 წელს ისმაილ I შაჰად გამოაცხადეს. ასე შეიქმნა სეფიანთა სახელმწიფო, სადაც XVI საუკუნის დასასრულამდე ყიზილბაშების ზედა ფენას ეჭირა გაბატონებული მდგომარეობა. შაჰ-აბას I-ის სამხედრო რეფორმის შემდეგ პოლიტიკური მნიშვნელობა და მათი ლაშქრის ძლიერება საგრძნობლად დაეცა. XVI-XVII საუკუნეებში რუსულ ოფიციალურ დოკუმენტებში ყიზილბაშებს უწოდებდნენ სეფიანთა სახელმწიფოს ყველა ქვეშევრდომს, ხოლო XVII-XVIII საუკუნეებში ქართულ ისტორიულ წყაროებში ყიზილბაშები ერქვათ ირანის მეომრებს, ზოგჯერ კი თვით ქვეყანას. კახეთის აჯანყება 1605 - კახელების აჯანყება ყიზილბაში დამპრყობლების წინააღმდეგ. კიკნაძე რ., ქსე, ტ. 10, გვ. 642, თბ., 1986
To Watch the Storms (ალბომი)

To Watch the Storms — ინგლისელი გიტარისტ სტივ ჰეკეტის 2003 წლის ალბომი. წინა სტუდიური ალბომი, Feedback 86, ეფუძნებოდა 1986 წელს ჩაწერილ მასალას, ამიტომ To Watch the Storms არის მუსიკოსის Darktown-ის შემდგომი ალბომი. ალბომში შეიმჩნევა კომპოზიციური ტენდენციები, რომლებიც ახასიათებს ადრეულ Voyage of the Acolyte-სა და Spectral Mornings-ს. დისკი გამოიცა სამ ფორმატში, სტანდარტული და სპეციალური გამოცემების სახით. გარეკანის ავტორია კიმ პური. იაპონურ გამოცემაში დატამებულია კიდევ ერთი სიმთერა, რომელიც არ იყო გამოყენებული სტანდარტულ გამოცემაში. ამ ვარიანტს აგრეთვე ახლავს პურის ალტერნატიული ნახატი. Strutton Ground - 3:04 Circus Of Becoming - 3:48 The Devil Is An Englishman - 4:27 Frozen Statues - 2:58 Mechanical Bride - 6:40 Wind, Sand And Stars - 5:08 Brand New - 4:41 This World - 5:19 Rebecca - 4:20 The Silk Road - 5:25 Come Away - 3:13 The Moon Under Water - 2:14 Serpentine Song - 6:56 Strutton Ground Circus of Becoming The Devil Is an Englishman Frozen Statues Mechanical Bride Wind, Sand and Stars Brand New This World Rebecca The Silk Road Pollution B Fire Island Marijuana, Assassin of Youth Come Away The Moon Under Water Serpentine Song If You Only Knew Strutton Ground Brand New This World Circus of Becoming The Devil Is an Englishman Frozen Statues Mechanical Bride Wind, Sand and Stars Rebecca The Silk Road Come Away The Moon Under Water Serpentine Song Flame Pollution B Fire Island If You Only Knew სტივ ჰეკეტი - ვოკალი, გიტარა როჯერ კინგი - კლავიშებიანი საკრავები რონ ტაუნსენდი - სა­სუ­ლე საკ­რა­ვები ტერი გრეგორი - ბას-გიტარები, ვოკალები გერი ო'ტული - დასარტყმელი საკრავები, ვოკალები ჯონ ჰეკეტი – ფლეიტა (Serpentine Song) იენ მაკ-დონალდი – საქსოფონი (Brand New) ჯინ დაუნზი - ბეკ-ვოკალი სარა უილსონი - ჩელო ჰოვარდ გოტი - ვიოლინო ↑ Couture, F.. (2011)To Watch the Storms – Steve Hackett | AllMusic. allmusic.com. ციტირების თარიღი: 25 July 2011.
კვიპროსის გერბი

კვიპროსის გერბი (ბერძნ. Εθνόσημο της Κύπρου) — კვიპროსის სახელმწიფო სიმბოლო დროშასა და ჰიმნთან ერთად. გერბი მიიღეს 1960 წელს მას შემდეგ, რაც კვიპროსი დამოუკიდებელი სახელმწიფო გახდა. გერბი წარმოადგენს ზეთისხილის მწვანე რტოებით გარშემორტყმულ სპილენძისფერ ფარს, რომელზეც გამოსახულია თეთრი მტრედი ზეთისხილის თეთრივე რტოთი ნისკარტში. მტრედის ქვევით არის წარწერა — 1960, რაც კვიპროსის მიერ დიდი ბრიტანეთისაგან დამოუკიდებლობის მოპოვების თარიღს წარმოადგენს. ფარის ფერი აღნიშნავს კვიპროსის სპილენძის საბადოებს, საიდანაც, ერთ-ერთი ვერსიით, თვით ქვეყნის სახელიც წარმოსდგება. ბრიტანეთის კოლონიად ყოფნის პერიოდში ოფიციალურ სიმბოლოდ გამოიყენებოდა გაერთიანებული სამეფოს გერბზე დაფუძნებული ემბლემა. კვიპროსის დროშა კვიპროსის ჰიმნი http://www.ngw.nl/heraldrywiki/index.php?title=Cyprus ↑ cyprus2.wikispaces.com/Etymology. დაარქივებულია ორიგინალიდან — 2012-01-17. ციტირების თარიღი: 2014-11-02.
თინათინ ასათიანი

თინათინ ლევანის ასული ასათიანი (დ. 12 მარტი, 1918, თბილისი, — გ. 20 ივლისი, 2011, ერევანი) — ქართველი ფიზიკოსი, ფიზიკა-მათემატიკის მეცნიერებათა დოქტორი (1970), სომხეთის მეცნიერებათა ეროვნული აკადემიის აკადემიკოსი (1996). დაიბადა პროფესორ ლევან ასათიანის ოჯახში. 1940 წელს დაამთავრა თბილისის სახელმწიფო უნივერსიტეტი. 1944 წლიდან არტემ ალიხანიანის მიწვევით მუშაობს სომხეთის მეცნიერებათა ეროვნული აკადემიის ერევნის ფიზიკის ინსტიტუტში (ამჟამად ატომური ენერგიის სახელმწიფო კომიტეტის ერევნის ფიზიკის ინსტიტუტი). კოსმოსური გამოსხივების ფართო ატმოსფერული ღვარების გამოკვლევისას ასათიანმა პირველმა გამოიყენა ატმოსფერული ღვართა ენერგიის გასზომვის ახალი მეთოდი. 1959 წელს თინათინ ასათიანი იწყებს კოსმოსური მიუონების პოლარიზაციის ხარისხის ენერგიაზე დამოკიდებულების შესწავლას, ხოლო 1963 წლიდან მონაწილეობს დამუხტულ ნაწილაკთა კვლევის ახალი მეთოდიკის დამუშავებაში — განიერღრეჩოიანი ნაპერწკლოვანი კამერების შექმნაში. 1970 წელს თინათინ ასათიანმა ალიხანიანთან და მეცნიერთა ჯგუფთან ერთად მიიღო ლენინური პრემია. ამ სამუშაოს შედეგად გამოირკვა, რომ მაგნიტურ ველში განიერღრეჩოიანი კამერის მოთავსებისას ნაპერწკალი შეიძლება განვითარდეს დამუხტულ ნაწილაკთა წინასწარ არ მოცემული წრიული ტრაექტორიის გასწვრივ. ამან განაპირობა კამერების ფართო გამოყენება ნაწილაკების იმპულსის გასაზომ ხელსაწყოებად. თინათინ ასათიანი თანაავტორია 150-ზე მეტი ნაშრომისა. წლების მანძილზე მოღვაწეობდა ლექტორად ერევნის სახელმწიფო უნივერსიტეტში. 1980 წელს მიენიჭა სომხეთის სსრ-ის დამსახურებელი მეცნიერის ტიტული. 1987 წელს მიენიჭა თბილისის საპატიო მოქალაქის წოდება. 1994 წლიდან იყო სოროსის ფონდის საპატიო პროფესორი. გარდაიცვალა ერევანში, 2011 წელს. ენციკლოპედია „საქართველო“, ტ. 1, თბ., 1997. — გვ. 225. თინათინ ასათიანი — საქართველოს ბიოგრაფიული ლექსიკონი ↑ ПАМЯТИ АКАДЕМИКА ТИНЫ АСАТИАНИ. ციტირების თარიღი: 2018-09-27.
გლენ ოფ იმაალ ტერიერი

გლენ ოფ იმაალ ტერიერი (ირლ. Glen of Imaal terrier) — ძაღლის ჯიში, რომელიც გამოყვანილია ირლანდიაში XVIII საუკუნეში. უცნობი წარმომავლობის ტერიერების ეს ძველი ჯიში აღმოსავლეთ ირლანდიის უიქლოუს საგრაფოს იმაალის დაბლობის სახელს ატარებს. ძლიერი, ამტანი და ნაკლებმომთხოვნი, გლენ ოფ იმაალ ტერიერი იდეალურია მელაზე და მაჩვზე სანადიროდ. ირლანდიური ტერიერებიდან ყველაზე იშვიათ გლენ ოფ იმაალ ტერიერს ისეთივე ძლიერი ხასიათი აქვს, როგორც ამ საფუძველზე გამოყვანილ სხვა "გლეხურ" ძაღლებს. სანამ შესაძლებელი გახდა გლენისთვის "კარგი მანერების" სწავლება, ის მელიების და მაჩვების რისხვა იყო, თავისი ძლიერი და კომპაქტური აღნაგობის გამო ის თავის მსხვერპლს სოროებში ესხმოდა თავს და სასიკვდილო ბრძოლაში ერთვებოდა. გლენს მებრძოლი ძაღლის სახითაც იცნობენ (ინგლისისგან განსხვავებით, სადაც ძაღლების ბრძოლები დახურულ შენობაში იმართებოდა, ირლანდიაში ეს სანახაობა ღია ცის ქვეშ ეწყობოდა). გამოფენებზე გლენი პირველად 1933 წელს გამოჩნდა. დღესდღეობით ეს შედარებით მშვიდი, პატრონის ერთგული კომპანიონია, თუმცა სხვა ძაღლებთან ჩხუბს თავს არასოდეს არიდებს. გლენ ოფ იმაალ ტერიერი კარგად ეგუება ქალაქის პირობებს და სიცივეს. არ სჭირდება დამატებითი ფიზიკური დატვირთვა, კარგი მოდარაჯეა. აქვს უხეში, საშუალო სიგრძის ბალანი, რომლის შეფერილობა შეიძლება იყოს ხორბლისფერი, ჟღალი ვეფხვისებრი, მოცისფრო ნაცრისფერი, მუქი ვეფხვისებრი. ვიკისაწყობში არის გვერდი თემაზე: გლენ ოფ იმაალ ტერიერი გლენ ოფ იმაალ ტერიერი (ინგლისური)
კვიპროსის მდინარეების სია

კვიპროსზე მუდმივი მდინარეები თითქმის არაა. უმეტესობა ზამთარში დიდდება, მშრალ ზაფხულში კი მთლიანად ქრება ან ზედაპირული ხდება. http://www.altiusdirectory.com/Travel/cyprus-rivers-list.html დაარქივებული 2015-05-04 საიტზე Wayback Machine.
რბილბალნიანი ხორბლისფერი ტერიერი

რბილბალნიანი ხორბლისფერი ტერიერი (ინგლ. Soft-coated Wheaten Terrier) — ძაღლის ჯიში, რომელიც გამოყვანილია ირლანდიაში XVIII საუკუნეში. კერი ბლუს და ირლანდიური ტერიერების ნათესავი გაჩნდა ქერის და ქორქის საგრაფოებში ირლანდიის სამხრეთით და რამდენიმე საუკუნის მანძილზე გამოიყენებოდა როგორც უნივერსალური მუშა ძაღლი ნადირობისთვის, ფერმების დაცვისთვის, მტაცებლისგან შინაური ცხოველების დაცვისთვის. ყველა ირლანდიურ ტერიერს შორის, შესაძლოა, ყველაზე ჯიუტი, უიტენი სულ ცოტა ხნის წინ კანადასა და აშშ_ში უცებ გახდა პოპულარული კომპანიონის სახით. უიტენის დამსახურებული პოპულარობა იმით აიხსნება, რომ აქვს მრავალმხრივი თვისებები, რომელთა განვითარებას და ჩამოყალიბებას ხელი შეუწყო ძველმა ირლანდიურმა კანონმა, რომლის მიხედვით გლეხებს ეკრძალებოდათ მონადირე ძაღლის ყოლა. გლეხებმა კანონი "მოატყუეს" და შექმნეს "სოფლური გარეგნობის" ტერიერი, რომელიც დროთა განმავლობაში დამჯერ და ადვილად გაწვრთნად ("ტერიერების" საზომით) კომპანიონად იქცა. რბილბალნიანი ხორბლისფერი ტერიერი კარგად ეგუება ქალაქის პირობებს, სიცივეს და ბავშვებს, კარგი მოდარაჯეა, ბალანს სჭირდება განსაკუთრებული მოვლა. აქვს დატალღული, რბილი, მწიფე ხორბლისფერი ბალანი, პატარა, თხელი, სამკუთხა ყურები, ზომიერად გრძელი, ძლიერი კისერი, საკმაოდ გრძელი თავი დაფარულია რბილი ბალნით. ვიკისაწყობში არის გვერდი თემაზე: რბილბალნიანი ხორბლისფერი ტერიერი რბილბალნიანი ხორბლისფერი ტერიერი (ინგლისური)
როსელი

როსელი (ინგლ. Rossel Island) ან იელა (ინგლ. Yela) — ლუიზიადის არქიპელაგის ყველაზე აღმოსავლეთი კუნძული. ეკუთვნის პაპუა-ახალი გვინეის სახელმწიფოს. ადმინისტრაციულად მიეკუთვნება რეგიონ პაპუას პროვინცია მილნ-ბეის. კუნძული — მთიანია, შეადგენს დაახლოებით 34 კმ-ს დასავლეთიდან აღმოსავლეთისკენ და 11 კმ-ს ჩრდილოეთიდან სამხრეთისკენ. კუნძულის ფართობია — 262,5 კმ², რითაც ის სიდიდით მეორე კუნძულია ლუიზიადის არქიპელაგში კუნძულ ვანატინაის შემდეგ. სანაპირო დაფარულია ან მანგროს ტყეებიანი იშვიათი ქვიშოვანი პლაჟებით, ან ჯუნგლებით. კუნძულის ჩრდილოეთ დაბოლოებასა და დელივერანსის კონცხს შორის არსებობს რამდენიმე ტყიანი ხეობა. სამხრეთი სანაპირო წარმოადგენს მრავალ ყურეებს; ციცაბო ბორცვები ეშვება სანაპიროსთან უფრო მაღალი მთის ქედებიდან. კუნძულის ყველაზე მაღალი წერტილი — მთა როსელი, მდებარეობს კუნძულის აღმოსავლეთ დაბოლოებასთან და შეადგენს 838 მეტრს ზღვის დონიდან. მარჯნის რიფი ქმნის დიდ ლაგუნა როსელს დასავლეთით და ერთ მცირე ლაგუნას აღმოსავლეთით. როსელის ლაგუნა გადაჭიმულია დაახლოებით 40 კმ-ზე კუნძულის ჩრდილო-დასავლეთ დაბოლოებიდან როსელის გასასვლელამდე რიფის დასავლეთ დაბოლოებაზე. რიფი, რომელიც გარს აკრავს ამ ლაგუნას — ვიწროა, აქვს 4 გასასვლელი. რიფი სამხრეთი სანაპიროს გასწვრივ — მთლიანია, მას არ აქვს გასასვლელი როსელის გასასვლელიდან აღმოსავლეთით. ლაგუნის საშუალო სიღრმე შეადგენს 37-64 მეტრს. კუნძულ როსელის მოსახლეობა 2000 წლის მონაცემებით შეადგენს 3821 ადამიანს. მთავარი სოფელი მდებარეობს აღმოსავლეთ სანაპიროზე. მოსახლეობა ლაპარაკობს იელეს ენაზე, რომელიც იზოლირებული ენაა. ↑ Admiralty hydrography department (1879). The Australia directory. Vol.2. 2nd-6th ed., Public domain, გვ. 553–. ციტირების თარიღი: 30 December 2012.  ↑ 2.0 2.1 (1 January 2004) Pub164, 2004 Sailing Directions (Enroute): New Guinea. ProStar Publications, გვ. 155, 169, 170, 171–. ISBN 978-1-57785-569-9. ციტირების თარიღი: 30 December 2012.  ↑ Ethnologue: Languages of the World, Seventeenth edition.
რეიჩელ ჰერდ-ვუდი

რეიჩელ კლერ ჰერდ-ვუდი (დ. 17 აგვისტო, 1990) — ინგლისელი მსახიობი და მოდელი. დიდ ეკრანზე პირველად გამოჩნდა 2003 წელს ფილმში „პიტერ პენი“ განსახიერებულ უენდი დარლინგის როლში. აგრეთვე ცნობილია კორი მაკ-კენზის როლით 2010 წლის ფილმში „ხვალ, როდესაც ომი დაიწყო“ და სიბილ ვენის როლით 2009 წლის „დორიან გრეიში“. რეიჩელ ჰერდ-ვუდი კინოფილმების ინტერნეტ-მონაცემთა ბაზაში
ჰანგ-ჰაუ (სადგური)

ჰანგ-ჰაუ — სადგური ჰონგ-კონგში, ცეუნგ-კვან-ოს ხაზზე. მდებარეობს ცეუნგ-კვან-ოში, საი-კუნგის რაიონში. სადგური გაიხსნა 2002 წლის 18 აგვისტოს. MTR Corporation - Hang Hau Station Street Map დაარქივებული 2009-02-06 საიტზე Wayback Machine. MTR Corporation - Hang Hau Station location map[მკვდარი ბმული] MTR Corporation - Hang Hau Station train service time დაარქივებული 2009-02-06 საიტზე Wayback Machine.
პო-ლამი (სადგური)

პო-ლამი — სადგური ჰონგ-კონგში, ცეუნგ-კვან-ოს ხაზზე. მდებარეობს პო-ლამში, საი-კუნგის რაიონში. სადგური გაიხსნა 2002 წლის 18 აგვისტოს. MTR Corporation - Po Lam Station Street Map დაარქივებული 2009-04-08 საიტზე Wayback Machine. MTR Corporation - Po Lam Station train service time დაარქივებული 2009-02-06 საიტზე Wayback Machine.
დამატი იბრაჰიმ-ფაშა

დამატი იბრაჰიმ-ფაშა (თურქ. Damat İbrahim Paşa; დ. 1517 — გ. 1601) — ოსმალეთის იმპერიის დიდი ვეზირი (1596, 1596-1597, 1599-1601 წწ.), ეგვიპტის ბეილერბეი (1583-1585 წწ.). ცნობილია ასევე, როგორც კანიჟეს დამპყრობელი. დამატი (სულთნის სიძე). სულთან მურად III-ის დის, აიშეს ქმარი. თურქული წყაროების მიხედვით იგი არის „ბოსნიელი ან ხორვატი“. სავარაუდოდ დაიბადა ბოსნიის სანჯაყის ქალაქ დომისლიკაში. სულნის კარზე დაწინაურდა სოკოლუ მეჰმედ-ფაშას მმართველობის პერიოდში. 1581 წელს სოკოლუს გარდაცვალების შემდეგ მალევე, დაქორწინდა სულთნის დაზე, აიშეზე და დაინიშნა ეგვიპტის ბეილერბეიდ. 1596 წელს პირველად გახდა დიდი ვეზირი. მან თავი გამოიჩინა თავისი გონივრულობით და მოწესრიგებულობით დაიწყო მომზადება მთლიანი თურქული ლაშქარის შექმნისთვის ავსტრიის წინააღმდეგ. ლაშქრობა წარმატებით მიდიოდა. იბრაჰიმ ფაშამ მიიღო სულთნისგან ახალი სახელი „ეგერის დამპყრობელი“ ასევე ის იყო ერთ- ერთი დიდი ვეზირი, რომელიც ფლობდა კარგ სამხედრო ძალას. მან ხელი შეუწყო სახელმწიფოს განმტკიცებას და სახელმწიფოს შემოსავლების კონტროლს. 1599 წელს დაიპყრო კანიჟე და მის მმართველად დანიშნა თირიაქი ჰასან-ფაშა. კანიჟე გარდაიქმნა თურქული თავდასხმების ცენტრად ცენტრალურ ევროპაში. 1601 წლის სექტემბერში, უზარმაზარი ავსტრიული არმიის მცდელოდა დაებრუნებინათ ციხე თირიაქი ჰასან ფაშამ ჩაშალა. დამატ იბრაჰიმ-აშა გარდაიცვალა ამავე წელს. Uzunçarşılı, İsmail Hakkı, (1954) Osmanlı Tarihi III. Cilt, 2. Kısım , XVI. Yüzyıl Ortalarından XVII. Yüzyıl Sonuna kadar), Ankara: Türk Tarih Kurumu (Altıncı Baskı 2011 ISBN:978-975-16-0010) say. 351-359 Danişmend, İsmail Hâmi, (1961) Osmanlı Devlet Erkânı, İstanbul:Türkiye Yayınevi Tektaş, Nazım. (2009), Sadrâzamlar - Osmanlı'da İkinci Adam Saltanatı. İstanbul:Çatı Kitapları. ISBN: 9789758845000' ↑ Necdet Sevinç (1985). Osmanlı sosyal ve ekonomik düzeni. Üçdal Neşriyat. „Damat İbrahim Paşa — Milliyeti : Boşnak yahut Hırvat,“
ატოცობა

ატოცობა, გიორგობა-ქვაშვეთობა — წმ. გიორგის სახელთან დაკავშირებული რელიგიური დღესასწაული. იმართებოდა სოფ. ატოცში (ქარელის მუნიციპალიტეტი), იწყებოდა ოქტომბრის I ნახევარში და რამდენიმე კვირა გრძელდებოდა (შაბათ-კვირაობით). ატოცის წმ. გიორგის ეკლესიის მრევლს შეადგენდნენ ქართლის დასავლეთ მუნიციპალიტეტებისა და ზემო იმერეთის მცხოვრებნი. ჯალაბაძე გ., ქართული საბჭოთა ენციკლოპედია, ტ. 2, თბ., 1977. — გვ. 5.
პენსნე

პენსნე (ფრანგ. Pince-nez) — სათვალე, რომელსაც საყურე რკალების ნაცვლად აქვს ზამბარაკი ცხვირზე დასამაგრებლად. ლორნეტისგან განსხვავებით აქვს მაფიქსირებელი მოწყობილობა. გამოიყენებოდა XV საუკუნიდან, მაგრამ განსკაუთრებით პოპულარული იყო XIX საუკუნეში. უცხო სიტყვათა ლექსიკონი
კუარი-ბეი (სადგური)

კუარი-ბეი — სადგური ჰონგ-კონგში, კუნძულისა და ცეუნგ-კვან-ოს ხაზზე. მდებარეობს კუარი-ბეიში, აღმოსავლეთ რაიონში. სადგური კუნძულის ხაზზე გაიხსნა 1985 წლის 31 მაისს, ხოლო ცეუნგ-კვან-ოს ხაზზე 1989 წლის 6 აგვისტოს. MTR Corporation - Quarry Bay Station Street Map დაარქივებული 2009-03-06 საიტზე Wayback Machine. MTR Corporation - Quarry Bay Station location map[მკვდარი ბმული] MTR Corporation - Quarry Bay Station train service time დაარქივებული 2009-02-06 საიტზე Wayback Machine.